অলিম্পিক ক্রীড়া প্রতিযোগিতা
অলিম্পিক ক্রীড়া প্রতিযোগিতা বা অলিম্পিক গেমস ( "ঝোজোলাঁপিক")) হল একটি আন্তর্জাতিক ক্রীড়া প্রতিযোগিতা যেখানে গ্রীষ্মকালীন এবং শীতকালীন অনুষ্ঠানে বিভিন্ন দেশের প্রতিযোগীরা বিভিন্ন ধরনের খেলায় অংশগ্রহন করে। দুইশতাধিক দেশের অংশগ্রহণে মুখরিত এই অলিম্পিক গেমস বিশ্বের সর্ববৃহৎ এবং সর্বোচ্চ সম্মানজনক প্রতিযোগিতা হিসেবে বিবেচিত হয়ে থাকে। অলিম্পিক গেমস প্রত্যেক চার বছর পর পর অনুষ্ঠিত হয়ে থাকে। এর দুটো প্রকরন গ্রীষ্ম এবং শীতকালীন প্রতিযোগিতা প্রত্যেক দুই বছর পর পর হয়ে থাকে, যার অর্থ দাঁড়ায় প্রায় প্রত্যেক দুই বছর পর পর অলিম্পিক গেমসের আসর অনুষ্ঠিত হয়। খ্রীষ্টপূর্ব অষ্টম শতাব্দিতে প্রাচীন গ্রীসের অলিম্পিয়া থেকে শুরু হওয়া প্রাচীন অলিম্পিক গেমস থেকেই মূলত আধুনিক অলিম্পিক গেমসের ধারণা জন্মে। ১৮৯৪ সালে ব্যারন পিয়ের দ্য কুবেরত্যাঁ সর্বপ্রথম আন্তর্জাতিক অলিম্পিক কমিটি (আইওসি) গঠন করেন। এই আইওসি-ই অলিম্পিক গেমস সংক্রান্ত সকল কার্যকলাপ নিয়ন্ত্রণ করে থাকে।
অলিম্পিকে লাতভিয়া
লাতভিয়া প্রথম অলিম্পিক গেমসে অংশগ্রহণ করে ১৯২৪ সালে। ১৯৪০ সালে সোভিয়েত ইউনিয়ন দখল করে নেওয়ার পর থেকে লাতভিয়া সোভিয়েত ইউনিয়নের অংশ হিসাবে ১৯৪৮-১৯৮৮ গেমস পর্যন্ত অংশগ্রহণ করে। ১৯৯১ সালে সোভিয়েত ইউনিয়ন ভেঙে গেলে লাতভিয়া স্বাধীন দেশ হিসাবে ১৯৯২ সালের গ্রীষ্মকালীন ও শীতকালীন উভয় অলিম্পিক গেমসে অংশগ্রহণ করে। তারপর থেকে সকল গ্রীষ্মকালীন গেমস ও শীতকালীন গেমসে তাদের ক্রীড়াবিদ পাঠিয়েছে।